جمهور باشقانی یاردیمجیسی جودت ییلماز یئنی گؤمروک اتفاقی‌نین داها افکتیو و احاته‌لی اقتصادی امکداش‌لیغی گوندمه گتیرجگینی سؤیله‌ییب.
اؤزل تلویزیون کاناللاریندان‌ بیرینده گوندمی دیرلن‌دیرن و سوال‌لاری جاوابلان‌دیران ییلماز جمهور باشقانی رجب طیب اردوغانین کؤرفز اؤلکه‌لرینه سفری اولینده کئچن هفته خزینه و مالیه ناظیری محمت شیمشکله بو اؤلکه‌لره ائتدیگی سفرلردن دانیشیب.
ییلماز تورکیه-نین بو سفرلردن یاتیریم لار باخیمیندان اهمیت‌لی قازانج‌لار الده ائدجگینه ایناندیغینی ایفاده ائده‌رک، انرژی‌دن ساوونما صنایعسینه، توریزم‌دن آلت یاپی لاییحه‌لرینه قدر بیر چوخ ساحه‌ده امکداش‌لیق ایمکان‌لاری‌نین اولدوغونو بیلدیریب.
پرزیدنت اردوغانین کؤرفز اؤلکه‌لرینه سفری‌نین بعضی کونکرت نتیجه‌لر اورتایا قویاجاغینی ایفاده ائدن ییلماز دئییب:
"قارشی‌داکی دؤورده بونون بهره‌سینی آلاجاغیق. تورکیه-یه داها چوخ سرمایه آخینی‌نین اولاجاغینی راحت‌لیقلا ایفاده ائده بیلرم".
جودت ییلماز گؤمروک اتفاقی‌نین یئنی‌لنمه‌سی و آوروپا اتفاقی ایله موناسیبت‌لرده ویزا لیبراللاشدیریلماسی مؤوضوع لاریندا داها یوغون ایش سرگیله‌له‌جگینی بیلدیریب و دئییب:
"مؤوجود گؤمروک اتفاقی یالنیز صنایع ساحه‌سینی احاته ائدیر. یئنی گؤمروک اتفاقی خیدمت سئکتورو، دؤولت ساتین آلما‌لاری، ائله‌جه ده صنایع کیمی گئنیش طیفی احاته ائده‌جک و داها ثمره‌لی و احاته‌لی اقتصادی امکداش‌لیغی گوندمه گتیره‌جک. بو، هر ایکی طرفین خیرینه‌دیر".
تورکیه-نین هر زامان سرمایه‌دار دوستو اؤلکه اولدوغونو وورغولایان ییلماز تورکیه-یه گلن سرمایه‌دارلارین هئچ واخت ایتیرمه‌دیگینی، تورکیه-نین هر زامان عهده لیکلرینه صادق قالان و یاخشی یاتیریم موحیطی یاراتماغا چالیشان بیر اؤلکه اولدوغونو بیلدیریب.
